Държавен вестник, бр. 71, 2019 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  71
от министъра на образованието и науката със 
Заповед № РД-09-413 от 12.05.2003 г., посл. 
изм. със Заповед № РД-09-296 от 19.02.2018 г.) 
изискванията за входящото минимално об­
разователно равнище към кандидатите са:
за ученици – завършено основно образо­
вание;
за лица, навършили 16 години – придоби­
то право за явяване на държавни зрелостни 
изпити или придобито средно образование.
Изискванията за входящо минимално ква­
лификационно равнище при продължаващо 
професионално обучение с придобиване на 
трета степен на професионална квалификация 
е придобита втора степен на професионална 
квалификация по професия от област на об­
разование „Социални услуги“.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна. 
1.2. Валидиране на професионални знания, 
умения и компетентности
Придобиването на квалификация по профе­
сията „Сътрудник социални дейности“ или по 
част от нея чрез валидиране на придобити с 
неформално или информално учене резултати 
от ученето се осъществява съгласно Наредба 
№ 2 от 2014 г. за условията и реда за вали­
диране на професионални знания, умения и 
компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Сътрудникът социални дейности участва в 
изпълнението на социални дейности, инфор­
мира, проучва, подпомага планирането на 
мерки и дейности, подпомага извършването 
на социална работа, включително мобилна, 
познава и прилага законовите и подзаконовите 
нормативни актове в сферата на социалното 
подпомагане чрез социални помощи и соци­
ални услуги, закрилата на детето, семейните 
помощи за деца и интеграцията на хората с 
увреждания, извършва административно-до­
кументална работа.
Дейностите, които извършва, са насочени 
към подпомагане на специалистите по соци­
ални дейности при осигуряване на правата 
и при предоставянето на социални услуги на 
лицата, с които работят. Сътрудникът соци­
ални дейности оказва съдействие на различни 
институции и звена, работещи с деца, с въз­
растни хора и хора с увреждания и хронични 
заболявания, бездомни хора и др. Изпълнява 
указанията на ръководителя/доставчика на 
социалната услуга и предписанията на специ­
алистите с цел удовлетворяване на основните 
жизнени потребности на лицата.
Сътрудникът социални дейности съдейства 
на социалния работник в предприемане на 
мерки за закрила на деца в риск, информира 
клиентите за техните права, видовете соци­
ални услуги и условията и реда за тяхното 
предоставяне. Подпомага специалистите в 
организирането и извършването на дейности, 
свързани с превенция на изоставянето, пре­
венция на насилието и отпадане от училище, 
деинституционализация и реинтеграция на 
деца, обучение в умения за самостоятелен 
живот и социална интеграция на деца от 
резидентна грижа, реализиране на социални 
програми за деца и семейства в риск. 
Сътрудникът социални дейности съдейства 
на социалния работник в предприемане на 
действия за подкрепа на възрастни хора и 
хора с увреждания. Консултира и информира 
лицата от уязвимите групи относно техните 
права, видовете социални услуги и условията 
и реда за тяхното предоставяне. Подпомага 
специалистите в социалните услуги в рабо­
тата по възстановяване на умения за водене 
на самостоятелен живот на потребителите на 
услугите, изготвя и осъществява индивидуални 
програми за социално включване, съдейства 
за включване в курсове за квалификация и 
преквалификация и други обучителни курсове 
и/или за намиране на работа. 
Основните отговорности на сътрудника 
социални дейности са свързани с поддържане 
на различни видове регистри; поддържане 
на контакти и организиране на срещи със 
специалисти и с клиенти; подпомагане на 
взаимодействието между институции и звена, 
работещи с деца; информиране на възрастните 
хора относно условията и реда за ползване на 
социални услуги. 
Сътрудникът социални дейности използва 
в дейността си нормативни документи, спе­
циализирана литература, компютър, телефон, 
факс, канцеларски пособия. 
Сътрудникът социални дейности работи 
със социални работници, с хора със социални 
и личностни проблеми и с техните близки, с 
представители на законодателната, изпълни­
телната и съдебната власт. 
Задълженията на сътрудника на социални 
дейности са свързани с познаване и прила­
гане на основните законови и подзаконови 
нормативни актове в сферата на социалното 
подпомагане чрез социални помощи и соци­
ални услуги, закрила на детето, интеграция 
на хората с увреждания, както и други, има­
щи отношение към изпълнение на преките 
задължения – Закон за социално подпомагане 
(ЗСП), Правилник за прилагане на Закона 
за социално подпомагане (ППЗСП), Закон 
за закрила на детето (ЗЗД), Правилник за